MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 268
Consiliul Local al Municipiului Craiova, întrunit în şedinţa ordinară din data de 28.05.2009;

Având în vedere raportul nr.61752/2009 întocmit de Direcţia Economico - Financiară  prin care se propune aprobarea situaţiilor financiare anuale şi raportul de performanţă pe anul 2008 şi rapoartele comisiilor de specialitate ale Consiliului Local al Municipiului Craiova nr. 185, 188, 189, 191, 192/2009;
În conformitate cu prevederile Legii nr.273/2006 privind finanţele publice locale, Ordinului Ministrului Finanţelor nr.1917/2005 pentru aprobarea normelor metodologice privind organizarea şi conducerea contabilităţii instituţiilor publice;

În temeiul art.36 alin.2 lit. b coroborat cu alin.4 lit. a, art. 45 alin.2 lit. a şi art.61 alin.2 din Legea nr.215/2001, republicată, privind administraţia publică locală:

HOTĂRĂŞTE:

Art.1. Se aprobă situaţiile financiare anuale (conturile de execuţie bugetară, bilanţul contabil, contul de rezultat patrimonial, situaţia fluxurilor, situaţia modificărilor în structura activelor/capitalurilor) şi raportul de performanţă pe anul 2008, prevăzute în anexele nr. 1-21 care fac parte integrantă din prezenta hotărâre.

Art.2. Primarul municipiului Craiova, prin aparatul de specialitate:Serviciul Administraţie Publică Locală şi  Direcţia Economico – Financiară vor aduce la îndeplinire prevederile prezentei hotărâri.

    PREŞEDINTE DE ŞEDINŢĂ,                                          CONTRASEMNEAZĂ,
                                                                                                           SECRETAR,

Bianca Maria Carmen PREDESCU                                       Nicoleta MIULESCU

